open-index/open-wikipedia-markdown huggingface dataset:
מגליקטיס

**מגליקטיס** (שם מדעי: *Megalictis*; מילולית: "סמור ענק") הוא סוג נכחד של יונק טורף ממשפחת הסמוריים אשר חי במהלך המיוקן באמריקה הצפונית בטווח אפשרי של 24.8-20.6 מיליון שנה. המאובנים שלו התגלו בידי החוקר ויליאם דילר מתיו ב-1907. במשך השנים התגלו עוד שני מינים בדרום דקוטה, נברסקה וויומינג. מספר חוקרים סברו שההבדלים בין המינים שגויים ומבוססים על דו-צורתיות זוויגית קיצונית אך הטענה נשללה.

טורף גדול זה דמה במראהו לגרגרן מעט אך היה גדול בהרבה והתקרב לממדים של דוב שחור באורך ובמשקל של 20–60 ק"ג, גדול מכל סמור חי. היו לו מבנה שיניים חזקות מאוד, רגליים קצרות ובעלות טפרים שאינם נשלפים, בדומה לברדלס. מבדיקה של מבנה מפרקיו נראה שיכל לרוץ רק לפרצים קצרים, כך שהוא צד בעיקר ממארב מוסווה היטב.

סוג נכחד זה השתייך לתת-משפחה קרובה מעט לגרגרנים, *Oligobuninae*, בה גם הזודיולסטיס. כמה חוקרים סוברים שהוא קרוב לגירית הדבש.

## קישורים חיצוניים

קטגוריה:טקסונים שתוארו בידי וויליאם דילר מתיו
קטגוריה:בעלי חיים שתוארו ב-1907
קטגוריה:סמוריים פרהיסטוריים
קטגוריה:יונקים שחיו במיוקן באמריקה הצפונית
קטגוריה:טורפים שחיו במיוקן
קטגוריה:מגה-פאונה של הנאוגן באמריקה הצפונית
קטגוריה:מאובני טקסונים שתוארו ב-1907
אנהידריודון

**אנהידריודון** (שם מדעי: *Enhydriodon*) הוא סוג נכחד של לוטרה ענקית אשר חיה באזור אתיופיה של ימינו בתקופת הפליוקן, לפני 4–5 מיליון שנה. לוטרה זו הייתה ככל הנראה הגדולה שבין הסמוריים מעולם. מאובניה נתגלו ב-1868 והכילו רק את הגולגולת, שהייתה רחבה והזכירה גולגולת של לוטרות מודרניות. עם זאת, בממדיה הייתה הלוטרה גדולה יותר והגיעה לאורך של שני מטרים ולמשקל 100–200 ק"ג, ההופך אותה לגדולה שבכל הסמוריים מעולם.

לוטרה זו הייתה קרניבורית מובהקת בעלת ניבים מחודדים וגולגולת באורך 27 ס"מ. האנהידריודון הייתה יונק אמפיבי וצדה הן במים והן על היבשה. היא חיה באפריקה בנהרות ובביצות רדודות בהם היו מיני תניניים, דגים שונים והיפופוטמיים שונים; וגם באזורים של סוואנה לחה. ייתכן שחיה לצד סמוריים נוספים, מולם התחרתה על מזון.

## קישורים חיצוניים

קטגוריה:בעלי חיים שתוארו ב-1868
קטגוריה:טקסונים שתוארו בידי יו פלקונר
קטגוריה:לוטרות
קטגוריה:יונקים שחיו בנאוגן באפריקה
קטגוריה:מגה-פאונה של הנאוגן באפריקה
קטגוריה:טורפים שחיו בנאוגן
קטגוריה:סמוריים פרהיסטוריים
קטגוריה:מאובני טקסונים שתוארו ב-1868
סיאמוגל

**סיאמוגל** (שם מדעי: *Siamogale*) הוא סוג נכחד של לוטרה ענקית מסוף המיוקן לפני 11-5.333 מיליון שנה. לוטרה זו התגלה באסיה וסווגה ב-1983. היו בה 2 מינים, אשר אחד מהם התגלה בתאילנד ב-1983 ואחד בסין בשנת 2017.

לוטרה זו הייתה גדולה יותר ממרבית הלוטרות, יותר מהלוטרה הענקית ומלוטרת הים והגיעה לאורך של 1.9 מטר ולמשקל של לפחות 50 ק"ג. במראה היא הייתה בעלת גולגולת רחבה כמו של גירית אך גם של לוטרה בעלת חוטם קצר ולסת נמוכה עם ניבים ארוכים וטוחנות רחבות שיועדו לפיצוח טרף קשיח כמו צדפות. היו לה רגליים קצרות והיא הייתה יונק אמפיבי שחי בדומה ללוטרות הקיימות כנראה אך צד טרף גדול יותר, בעיקר צדפות, דגים, וסרטנים אותם פיצחה עם לסתותיה החזקות. היא נכחדה בסוף המיוקן.

## קישורים חיצוניים

קטגוריה:לוטרות
קטגוריה:יונקים שחיו במיוקן באסיה
קטגוריה:מגה-פאונה של הנאוגן באירואסיה
קטגוריה:טורפים שחיו במיוקן
קטגוריה:סמוריים פרהיסטוריים
קטגוריה:מאובני טקסונים שתוארו ב-1983
מגלנהידריס

**מגלנהידריס** (שם מדעי: *Megalenhydris*) הוא סוג נכחד של לוטרה גדולה ממשפחת הסמוריים אשר חי בסוף תקופת הפליסטוקן. סוג זה הכיל מין אחד - *Megalenhydris barbaricina*, אשר התגלה ב-1987 במערה גרוטה די איספיניגולי  שבאי סרדיניה, איטליה והוא אחד מ-4 סוגי לוטרות נכחדות שנמצאו בסרדיניה.

לוטרה זו הייתה גדולה מאוד ביחס לקרוביה המודרניים ועל פי מבנה שיניה השטוחות והקשיחות מרמז על כך שניזונה מסרטנים שונים ומצדפות שמצאה באגמי האי. ממבנה חוליות הזנב שנמצאו נראה שהייתה בעלת זנב שטוח יחסית, אשר עזר לה לשחות מהר במים.

## ראו גם
*סיאמוגל
*אנהידריודון
## קישורים חיצוניים

קטגוריה:לוטרות
קטגוריה:יונקים שחיו בפלייסטוקן באירופה
קטגוריה:מגה-פאונה של הפלייסטוקן באירואסיה
קטגוריה:טורפים שחיו בפלייסטוקן
קטגוריה:סמוריים פרהיסטוריים
קטגוריה:מאובני טקסונים שתוארו ב-1987
אקורוס (סמור)

**אקורוס** (שם מדעי: ***Ekorus***) הוא סוג נכחד של יונק טורף ממשפחת הסמוריים אשר חי במהלך סוף המיוקן לפני 6 מיליון שנה בקניה. המאובנים שלו התגלו ב-2003 ובסוג נכלל מין יחיד. 

טורף זה היה גדול יותר מכל סמור והגיע לממדי נמר בגובה 60 ס"מ ומשקל של מעל 40 ק"ג והוא היה בעל מבנה רגליים גבוהות כמו של נמר ולא דומות לאלה של קרוביו החיים. ככל הנראה הוא היה טורף מארב שחי כמו נמר סמוך ליערות שהיו בעבר בקניה, שם הוא צד מיני סוסיים וחזירים קדומים בתור טורף-העל. הוא היה בעל ניבים גדולים איתם הוא נשך את הקורבנות בצווארם.

ככל הנראה במשך הזמן הבקע הסורי-אפריקני התפתח כתוצאה מתנודות געשיות שביקעו את השבר של קניה והפכו אותו מאזור יערות וסוואנות שוקקות לאזורים של אגמים לוהטים ויובש. דבר זה הכחיד את הפאונה שהתקיימה בו לרבות את סמור זה.

מספר מאובנים מאסיה ואמריקה הצפונית אולי השתייכו לסוג אך לא בטוח.

## קישורים חיצוניים

קטגוריה:בעלי חיים שתוארו ב-2003
קטגוריה:סמוריים פרהיסטוריים
קטגוריה:טקסונים שתוארו בידי לארס ורדלין
קטגוריה:יונקים שחיו במיוקן באפריקה
קטגוריה:טורפים שחיו במיוקן
קטגוריה:מגה-פאונה של הנאוגן באפריקה
קטגוריה:מאובני טקסונים שתוארו ב-2003
גיריות דבש

**גיריות דבש** (שם מדעי: **Mellivorinae**) היא תת-משפחה של טורפים ממשפחת הסמוריים החיים באפריקה ודרום אסיה ובעבר התקיימו גם באירופה. תת-משפחה זו מכילה סוג אחד – **גירית דבש** (*Mellivora*) ובו קיים כיום רק המין גירית הדבש, בעוד שני מינים מהסוג נכחדו. הסוג קרוב גם לסוגים הנכחדים *Promellivora* ולבני השבט הנכחד Eomellivorini, בו האאומליבורה והאקורוס.

הגירית מגיעה לאורך ממוצע של 55-77 ס"מ ולמשקל של 6 עד 12 ק"ג. היא בעלת ראש קשיח ועור עבה המגן עליה. צבעה שחור-לבן מה שמשמש כצבעי אזהרה לטורפים. מעט מאוד טורפים מאיימים על הגירית עקב התגוננותה המרשימה ועקב יכולתה להפריש נוזל מצחין מאחוריה.

גירית הדבש היא טורפת נועזת וחסרת פחד החיה במחילות ויכולה לגבור על טרף בגודל דומה לה, כשהיא ניזונה בין השאר מצמחייה, חרקים, זוחלים, עופות ויונקים קטנים והיא חסינה מארס של נחשים ארסיים.

## מינים
* גירית הדבש (*Mellivora capensis*)
* גירית דבש בנפילד (*Mellivora benfieldi*) - נכחדה
* *Mellivora sivalensis* - נכחדה

## בתרבות
### בספרות חז"ל
בתלמוד מבואר שגירית הדבש שמה מפגיע ואימתה מוטלת על האריה. ופירש רבי נתן מרומי בעל הערוך: "בריש גמרא דפרק המוציא יין במסכת שבת **אימת מפגיע על ארי** - פירוש חיה קטנה שהיא מהלכת בין רגלי הארי וצועקת בקול גדול וכששומע הארי את קולה מתפחד". ברש"י שם מסביר מדוע האריה פוחד: "מפגיע - חיה קטנה וקולה גדול, ושומע וירא שתהא בריה גדולה, ובורח". בפירוש רבינו חננאל אנו מוצאים את שם החיה בשפה הערבית: "מפגיע חיה קטנה שהיא מהלכת בין רגלי הארי וצועקת בקול גדול ומבהלת הארי ונקראת אל "פרנאך" בערבית **فرانق**.
בספר בן יהוידע מאת הרב רבינו יוסף חיים הבן איש חי כתב בזו הלשון; אך העולם אומרים; מפגיע זה מין חיה שקורין בלשון ערבי **ני"ץ**, והוא כמו חתול וכו', ויש לה בכפות ידיה בכל **כף** יותר מ-30 ציפורניים קטנים וחדים מאוד יותר מסכין, וכשרואה הארי קופץ עליו ויושב על כתיפיו, ומשם עולה על גולגולתו של הארי וחופר בו בציפורניים החדים שלו עד שנוקב עצם הגולגולת ומוצא המוח ואוכלו, והארי מפיל עצמו לארץ בעת שרוכב זה על כתיפו כדי לרומסו, ולא יכול לו כי זה **הני"ץ** תיכף נשמט לצידו השני, ובמעט רגעים גומר מלאכתו בציפורניו, וזאת החיה נקראת בלשון חכמינו ז"ל בשם מפגיע, וזה מתיישב יותר מפירש"י, וכו'. ויש בני אדם שהעידו; שראו בעיניהם מעשיו הנזכר שעשה בארי אצל שר אחד שהביא שניהם לשחק בם.

### כסמל
גירית הדבש הפכה בשנת 2017 לסמל פלגת חה"ן (ספיר) של סיירת נח"ל, אשר מופיע על חולצות, דגלים ומדים של לוחמי הפלגה.

## קישורים חיצוניים

## הערות שוליים

קטגוריה:בעלי חיים שתוארו ב-1780
קטגוריה:טקסונים שתוארו בידי גוטליב קונרד כריסטיאן סטור
קטגוריה:סמוריים
סמידוביץ'

**סמידוביץ**' (, ) היא עיירה  ב והמרכז האדמיניסטרטיבי של נפת סמידוביצ'סקי. העיירה ממוקמת במרחק של כ-70 קילומטרים מבירת המחוז, בירוביג'ן.

## סקירה כללית
היישוב נוסד בשנת 1928 כיישוב עובדים גדול. ההתיישבות היהודית ביישוב החלה עוד כשהוקם כאשר תושביו הראשונים של היישוב היו יהודים. היישוב נקרא על שמו של פיוטר סמידוביץ' שיחד עם מיכאיל קלינין הגה את רעיון הקמת המחוז היהודי האוטונומי.

האקלים בסמידוביץ' הוא אקלים יבשתי. הוא מאופיין בקיצים חמימים וגשומים ובחורפים קרים מאוד ויבשים שבטמפרטורות שיכולות להגיע ל-30 מעלות צלזיוס מתחת לאפס. הטמפרטורה הממוצעת באזור בחודש ינואר היא 23 מעלות מתחת לאפס כאשר בחודש יולי הטמפרטורה הממוצעת היא 22 מעלות. ממוצע הטמפרטורות השנתי בסמידוביץ' עומד על מעלה אחת בודדת.

בסמידוביץ' משחק מועדון בנדי בשם אורוז'אי שמועדונו הביתי הוא אצטדיון לוקומוטיב.

## הערות שוליים

קטגוריה:המחוז היהודי האוטונומי: יישובים
קטגוריה:יישובים שהוקמו ב-1928
הראנד נזריאנץ

**הראנד נזריאנץ** (בארמנית: **Հրանտ Նազարեանց**; 8 בינואר 1886 - 25 בינואר 1962) היה משורר ועיתונאי ארמני, שפעל באימפריה העות'מאנית ובאירופה.

## ביוגרפיה
הראנד נזריאנץ נולד בקונסטנטינופול למשפחת איש עסקים ארמני. הוא למד בבית הספר הארמני בעיר, אך סולק ממנה כאשר ביקש להתחתן עם בת של בעל המקום. בשנת 1902 הוא נסע ללונדון להמשך לימודיו. בשנת 1905 הראנד נזריאנץ התחיל ללמוד באוניברסיטת פריז והחל להשתתף בתנועת החרות הארמנית. בשנת 1907 בעקבות מחלת אביו הראנד נזריאנץ חזר לקונסטנטינופול והחל לטפל בעסקי המשפחה בה עבדו כאלפיים איש. במקביל הוא התחיל להיות מעורב בעיתונות וספרות ארמנית.

בשנת 1908 הוא התחיל לפרסם עיתון Surhantag ("המוסר") ובשנת 1909 הקים שבועון Nor Hosank ("הגל החדש"). הוא היה בין הדמויות המובילות בספרות ועיתונות ארמנית בעיר. הראנד נזריאנץ הצטרף לתנועת הפוטוריזם, היה בהתכתבות עם פיליפו תומאזו מארינטי ותרגם לארמנית את היצירות של טורקוואטו טאסו. במקביל הוא גייס לטובת הנושא הארמני את ג'ובאני ורגה ולואיג'י פיראנדלו.

בשנת 1913 הוא פרסם ספר שירים של הרנוש ארשגיאן.

בשנת 1913 הראנד נזריאנץ נשפט בבית המשפט בהיעדרו. בעקבות פסק דין מוות הוא נמלט לקונסוליה האיטלקית, התחתן עם אזרחית איטליה והוגלה לבארי ב-10 בפברואר 1913.

בהיותו בממלכת איטליה הראנד נזריאנץ המשיך בפעילות ספרותית. בשנת 1924 במילאנו פורסם ספר שירים שלו בתרגום לאיטלקית. באותה שנה הוא הקים בסביבות בארי כפר לגולים ארמנים.

בשנת 1953 מספר סופרים איטלקים הגישו מועמדות של הראנד נזריאנץ לזכייה בפרס נובל בספרות, אך הוא לא זכה.

בסוף שנות ה-50 של המאה ה-20 מצבו הכלכלי של הראנד נזריאנץ היה בעייתי זאת בנוסף למעמדו כאיש ללא אזרחות. בשנת 1960 הוא ואשתו השנייה עברו לקסמסינה בה הוא נפטר בשנת 1962.

## קישורים חיצוניים

* [קורות חיים ב[איטלקית]]

קטגוריה:משוררים ארמנים
קטגוריה:משוררים באימפריה העות'מאנית
קטגוריה:ארמנים באימפריה העות'מאנית
קטגוריה:ילידי 1886
קטגוריה:נפטרים ב-1962
פסגת פרידמן

**פסגת פרידמן** (באנגלית: **Friedmann Peak**) היא הר נישא במרכז רכס קנט, בהרי דרווין שבאנטארקטיקה.

גובהה של הפסגה 1,920 מטרים מעל פני הים.

## היסטוריה
### מקור השם

הפסגה נקראת על שמה של רוזלי אוקאמפו פרידמן (Roseli Ocampo Friedmann), פרופסורית למיקרביולוגיה, באוניברסיטת פלורידה לחקלאות ולמכניקה (Florida A&M University), בטלהסי במדינת פלורידה שבארצות הברית.

פרידמן חקרה במשך חמש עונות מחקר בעמקים היבשים מקמרדו, וגילתה, יחד עם אימרי פרידמן (Imre Friedmann), מיקרואורגניזמים המצויים באבן החול שבעמקים.

## קישורים חיצוניים

* פסגת פרידמן באתר הסקר הגאולוגי של ארצות הברית
* פסגת פרידמן באתר הגאזט האנטארקטי של ממשלת אוסטרליה
* פסגת פרידמן באתר הגאזט האנטארקטי המשווה SCAR
* מפת אזור פסגת פרידמן

## הערות שוליים

פרידמן
פרידמן
גבריאלה רוזנטל

**גבריאלה רוזנטל** (22 בספטמבר 1913, מינכן, גרמניה - 31 במרץ 1975, ישראל) הייתה ציירת, קריקטוריסטית, מורה לאמנות, ומדריכת תיירים ישראלית.

## ביוגרפיה
נולדה למרגריטה לבית אולשקי וארווין רוזנטל, במשפחה בת חמישה ילדים. אביה ניהל את האנטיקוואריאט (חנות לספרים עתיקים; אחד הבולטים מסוגו בגרמניה) שהקים סבה.
התחילה לצייר בגיל צעיר, על פי דברי אביה, למעט מספר תקופות של ספק עצמי ביכולותיה האמנותיות, היא המשיכה לצייר גם על פי הזמנה וגם עבור עצמה. היא למדה אמנות בגרמניה ובפריז. עבדה כצלמת עיתונות עבור השבועון הציוני "יידישה רונדשאו".

לאחר חופשת הכלולות, עלתה לישראל עם בעלה, פריץ בספטמבר 1935, ובני הזוג השתקעו בירושלים. בנם, טוביה (לימים, רב רפורמי בישראל ובשוויץ, ממייסדי קיבוץ לוטן), נולד ב-1936. 
אחיה של רוזנטל היגרו מגרמניה הנאצית - ברנהרד היגר לארצות הברית ואלברט לבריטניה. 

בני הזוג התגרשו ב-1943, לאחר מכן שירתה בחיל העזר האווירי לנשים בקהיר.

בשנים 1946-47 ציירה רוזנטל קריקטורות שהופיעו בכל יום ששי ב"פלסטין פוסט" (כעת ג'רוזלם פוסט) בסדרת "Palesitne People". היא גרה בשכונת אבו תור, התערבבה בבני כל העדות ציירה את דמויותיהם וכתבה סיפורים קצרים על ירושלים. היא כתבה ופרסמה בארבע שפות. האיורים שלה היו מלאי הומור, אהבת אדם ותבונה, גם העוקצניות שבהם לא העליבה איש. אמנותה הייתה בסגנון המאיירים הגרמנים וילהלם בוש וולטר טריר והצרפתי אונורה דומייה.

רוזנטל הייתה דוברת ערבית שוטפת וחלוצה בהוראת איור וציור מהטבע, בכפרים ערביים ודרוזים. זמן מה גרה בכפר דרוזי. היא אף כתבה כמה סיפורים קצרים על חוויותיה אלו.

בסוף שנות ה-50 של המאה ה-20 היא התגוררה בעכו, בדלית אל-כרמל, בבית אוליפנט ובנהריה. כדרכה התבוננה, איירה ורשמה את מראה עיניה. רוזנטל גם לימדה קבוצות שונות.

גבריאלה רוזנטל הלכה לעולמה בשנת 1975 ונקברה בהר המנוחות. הותירה אחריה את בנה, כלתה ושני נכדים.

### תערוכות
* תערוכה קבוצתית, קבינט אמניות, ירושלים, 1937 
* "האשה היוצרת בארץ-ישראל", תערוכה קבוצתית, בית הנכות הלאומי בצלאל,ירושלים, פבר'-מרץ 1943
* "דרך הקשתות",  בית הנכות בצלאל, ירושלים, 1960
* "הלב פתוח והיד רושמת",  איורים וציורים  מאזור עכו והגליל המערבי במוזיאון "אוצרות בחומה", מרץ 2011
* Es war einmal in Jerusalem. Gabriella Rosenthal. Zeichnungen Palestine/Israel 1938-1955, בית הכנסת החדש (ברלין), 2018/19
* המוזיאון היהודי במינכן, 2020,Von der Isar nach Jerusalem – Gabriella Rosenthal (1913-1975) – Zeichnungen

### על ספריה
* ב־1953 היא ציירה 'מגילת אסתר' צבעונית ומבדרת. כתובה בכתב סת"ם ספרדי, בהוצאת א.'. הרצפלדר המגילה נמצאת כיום בארכיון הציוני המרכזי.
* ב־1964 ציירה את הפרקים ב'ספר בישול פולקלורי' של מולי בר דוד.
* ב-1982 יצא לאור ספר עם ציוריה וסיפוריה In and around Jerusalem with Gabriella Rosenthal

## ראו גם
*אמנות פמיניסטית
*יקה

## לקריאה נוספת
* מרים ברוק-כהן, דיוקן-דיוקנאות, לראות אמנות אחרת, 5 במרץ 2011.

## קישורים חיצוניים

* דף אמן, באתר מוזיאון ישראל
* ביוגרפיה, באתר המוזיאון היהודי במינכן 
## הערות שוליים

קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:ציירות ישראליות
קטגוריה:ציירים ישראלים
קטגוריה:מורות לאמנות בישראל
קטגוריה:מורים לאמנות בישראל
קטגוריה:נשות העלייה החמישית
קטגוריה:אנשי העלייה החמישית
קטגוריה:קריקטוריסטיות ישראליות
קטגוריה:קריקטוריסטים ישראלים
קטגוריה:יהודים הקבורים בהר המנוחות
קטגוריה:ישראליות שנולדו ב-1913
קטגוריה:ישראלים שנולדו ב-1913
קטגוריה:ישראליות שנפטרו ב-1975
קטגוריה:ישראלים שנפטרו ב-1975
LIBRIS

**LIBRIS** הוא קטלוג ביבליוגרפי מאוחד המתוחזק על ידי הספרייה הלאומית של שוודיה בסטוקהולם. הקטלוג מאפשר לחפש בכ-6.5 מיליון רשומות ביבליוגרפיות של ספרים ופרסומים מרחבי העולם. בנוסף למידע על ספרים ופרסומים הקטלוג מכיל רשומות על המחברים הכוללות מידע על שמם, מועד לידתם ומקצועם.

הקמת הקטלוג החלה באמצע שנות-60 כאשר ועדה ממשלתית פרסמה דוח על השימוש במחשבים עבור חיפוש בספריות ובשנת 1965 תקציב המדינה כלל סעיף עבור הקמת גוף מחקר בנושא. במאי 1970 פורסם מסמך אפיון ראשוני עם הכותרת: "Biblioteksadministrativt Information System (BAIS)" (מערכת מידע עבור ניהול ספריה). מקורו של השם LIBRIS ביולי 1970, אז ועדת משנה טכנית של גוף המחקר החלה להשתמש בשם LIBRIS כקיצור ל-Library Information System.

## קישורים חיצוניים
* 

קטגוריה:מאגרי מידע ביבליוגרפיים
בירה (רוסיה)

**בירה** (, ) היא עיירה בסובייקט הפדרלי מחוז היהודי האוטונומי ובמחוז משנה אובלוצ'ה שנמצא בו. העיירה ממוקמת במרחק 40 קילומטרים מבירת הסובייקט, בירוביג'ן.

## סקירה כללית
תחנת הרכבת בבירה נבנתה בשנת 1908. בשנת 1937 פורקה התחנה הישנה והוקמה במקומה תחנה גדולה יותר ומודרנית יותר. בשנת 2006 ביקר הרב של המחוז היהודי האוטונומי מרדכי שיינר בבירה כדי לברך את היהודים הקבורים בה שנפלו במלחמת העולם השנייה ואת משפחותיהם.

האקלים בבירה הוא אקלים יבשתי-לח. הוא מאופיין בקיצים חמימים וגשומים ובחורפים קרים מאוד ויבשים שבטמפרטורות שיכולות להגיע ל-35 מעלות צלזיוס מתחת לאפס. הטמפרטורה הממוצעת באזור בחודש ינואר היא 25 מעלות מתחת לאפס כאשר בחודש יולי הטמפרטורה הממוצעת היא 21 מעלות. ממוצע הטמפרטורות השנתי בבירה עומד על מינוס עשירית מעלה מתחת לאפס (-0.1).

## קישורים חיצוניים

## הערות שוליים

קטגוריה:המחוז היהודי האוטונומי: יישובים
קטגוריה:יישובים שהוקמו ב-1908
דסורניס

**דסורניס** (שם מדעי: *Dasornis*) הוא סוג נכחד של עוף ימי קדום ממשפחת הפלאגאורניתיים שחי בתקופת האאוקן לפני 51-50 מיליון שנה ואולי נמצא גם יותר מאוחר, לפני 45 מיליון שנה. המאובנים שלו התגלו בדרום אנגליה ב-1854 והוא נחשב במקור למין של אנפה גדולה או של מואה, מה שנתן לו את שם המדעי של המין היחיד - *Dasornis emuinus*, והוא נחשב למין המואה היחידי שחי מחוץ לניו זילנד. מאוחר יותר התברר שהעוף הקדום היה עוף ימי דמוי-אלבטרוס אך גודלו העצום הפתיע את החוקרים.
## מאפיינים
לדסורניס הייתה מוטת כנפיים ארוכה של 5-6 מטרים, גדולה משל אלבטרוס נודד ששימשה אותו לדאייה מעל האוקיינוס הפתוח, כנראה צפון האוקיינוס האטלנטי אך אולי גם האוקיינוס השקט ואוקיינוסים נוספים. מאובנים שלו התגלו אף באי סיימור שבאנטארקטיקה. הזרועות היו בעלי מפרקים מוטים יותר ממרבית העופות שהזכירו זרועות של פטרוזאורים. עם זאת הממצאים שלו היו רכים ופריכים. בניגוד לכל עוף מודרני הוא היה בעל שיניים לאורך שולי המקור ששימשו לתפיסת דיונונים. 

הדסורניס היה אחד הקדומים מבני משפחתו והיה מאבות הפלאגורניס והאוסטאודונטורניס שהיו מבעלי מוטת הכנפיים הארוכה ביותר בעולם העופות, שניים רק לארגנטאביס.


Dasornis emuinus.jpg|שלד של דסורניס


## קישורים חיצוניים

קטגוריה:פלאגורניתיים
קטגוריה:מגה-פאונה של הפלאוגן באירואסיה
קטגוריה:אנטארקטיקה: מאובנים
קטגוריה:בעלי חיים שחיו בקנוזואיקון באנטארקטיקה
קטגוריה:מאובני טקסונים שתוארו ב-1870
אוסטאודונטורניס

**אוסטאודונטורניס** (שם מדעי: *Osteodontornis*; פירוש השם המדעי: "עוף בעל שיני-עצם") הוא סוג נכחד של עוף ימי קדום ממשפחת הפלאגאורניתיים אשר חי בתקופת המיוקן לפני 20-6 מיליון שנה ודאה מעל האוקיינוסים הפתוחים. המין היחיד בסוג נקרא על שם החוקר אליסון אור. מאובניו של עוף זה אולי היו קדומים יותר, החל מהאאוקן אך הממצאים לא ברורים.

הקרבה של עוף גדול בעל שיניים זה לא ברורה. בעבר סברו שהיה קרוב לחסידות ולשקנאים אך כיום רואים בו מין של דמוי תרנגול הקרוב לאווזאים.

עוף גדול זה התגלה בתצורות מונטריי (Monterey Formation) שבקליפורניה ותואר ב-1957. מאובנים נוספים נמצאו לאורך אזורים רבים, עד ליפן ולאורך כל האוקיינוס השקט, כך שהוא דאה כמו אלבטרוס והיה בעל תפוצה כלל-גאוגרפית. חלק מהמאובנים מזכירים מאוד את קרובו הפלאגורניס וקשה להבדיל ביניהם. מאובנים נוספים מוונצואלה ופרו אולי היו שייכים אליו.

זה היה העוף בעל מוטת הכנפיים כמעט הכי גדולה באורך 5.5-6 מטר ולגובה של 1.2 מטרים. עם זאת הארגנטוויס היה בעל כנפיים ארוכות יותר. אורך הראש הגיע ל-40 ס"מ והיה בעל מקור דק וארוך שהכיל שיני עצם בקצותיו. מראה המקור הזכיר מקור שקנאי ואולי היה לעוף שק מתחתיו לאחסן דגים ודיונונים והוא יכל לדאות כמו אלבטרוס במשך ימים רבים.

## ראו גם
*פלאגורניס

## קישורים חיצוניים

קטגוריה:בעלי חיים שתוארו ב-1957
קטגוריה:טקסונים שתוארו בידי הילדגרייד הווארד
קטגוריה:פלאגורניתיים
קטגוריה:מגה-פאונה של הנאוגן באמריקה הצפונית
קטגוריה:בעלי חיים שחיו במיוקן באמריקה הצפונית
קטגוריה:בעלי חיים שחיו במיוקן באסיה
קטגוריה:עופות שחיו במיוקן
קטגוריה:מאובני טקסונים שתוארו ב-1957
גרפטק

**גרפטק** (באנגלית: **GrafTech International**) הוא יצרן אלקטרודות גרפיט וקוק נפט הנמצאים בשימוש בתעשיית המתכות. מטה החברה נמצא בברוקלין הייטס, אוהיו והיא מחזיקה במפעלים בקאלה בצרפת, פמפלונה בספרד, מונטריי במקסיקו וסנט מריס, פנסילבניה.
## היסטוריה
החברה נוסדה ב-1886 כחברת הפחמן הלאומית (National Carbon Company) שנרכשה ב-1917 על ידי יוניון קרבייד והפכה למחלקת מוצרי פחמן. ב-1914 החברה החלה למכור לראשונה אלקטרודות גרפיט בקוטר 12 אינץ'.

ב-1956 זכתה החברה בפרס מהאקדמיה האמריקאית לקולנוע הודות לפיתוח וייצור של חומר בשימוש תעשיית הקולנוע.

בשנים 1958–1978 פיתחה החברה סיבי פחמן. ב-1985 פיתחה החברה טכנולוגיה של חומר מרוכב לשימוש בתעשיית החלל.

ב-1989 נערך ארגון מחדש ביוניון קרבייד, ובעקבותיו שונה השם ממחלקת מוצרי פחמן לחברת הפחמן UCAR. ב-1990 הציגה החברה לראשונה אלקטרודות גרפיט בקוטר 30 אינץ'. ב-1995 פיתחה החברה מוצר גרפיט לשימוש בסוללת ליתיום-יון בכלי רכב חשמליים. באותה השנה הנפיקה עצמה לציבור והפכה לחברה ציבורית.

באפריל 1998 נתבעה החברה על הרצת מניות, וב-2000 נדרשה בעקבות זאת לשלם 40.5 מיליון דולר. באפריל 1998 נתבעה החברה גם על ידי מחלקת המשפטים של ארצות הברית בסכום של 110 מיליון דולר בשל קרטל אסור בעסקי אלקטרודות גרפיט, וביולי 2001 נתבעה באירופה יחד עם 7 חברות נוספות על סכום של 50.4 מיליון אירו בשל תיאום מחירים.

ב-2002 שינתה החברה את שמה מ-UCAR לגרפטק (Graftech).

ב-2008 קנתה החברה 18.9% ממניות יצרנית הקוק נפט סידריפט (Seadrift)  תמורת 135 מיליון דולר. באפריל 2010 הודיעה גרפטק על קנייה מלאה של סידריפט וכן של  C/G Electrodes LLC תמורת 692 מיליון דולר. במרץ 2011 רכשה החברה את יצרנית הגרפיט, תאגיד המחקר מיקרון (Micron Research Corporation), ובאוקטובר רכשה את  Fiber Materials. ב-2016 מכרה החברה את Fiber Materials.

## קישורים חיצוניים
* 

## הערות שוליים

קטגוריה:ארצות הברית: תעשייה
חמסין (להקה)

**חמסין** הייתה להקת רוק ישראלית שפעלה בשנים 1979–1980. חבריה היו אפרים שמיר (שירה וגיטרה חשמלית), אוהד אינגר (גיטרה בס) ואלון הלל (תופים).

## היסטוריה
אפרים שמיר, אוהד אינגר ואלון הלל החלו לפעול יחד ב־1978, עת הקליטו קטע אינסטרומנטלי בשם "טרינאו" לאלבום הבכורה של הזמר שלמה יידוב. זמן קצר לאחר מכן הקליטו שיר שהלחין שמיר למילים של עלי מוהר בשם "כמעט שלא עצוב", אך החליטו לגנוז את ההקלטה. ב־1979 יזמו המפיק מיכאל תפוח והמפיק המוזיקלי לואי להב הקמת הרכב רוק חדש שיופיע במועדון חדש שהקים תפוח בגני התערוכה בתל אביב בשם "אמצע הדרך". הם גייסו לפרויקט את שמיר, אינגר והלל, וכך קמה להקת "חמסין".

לאחר כשבעה חודשים של חזרות התחילה הלהקה להופיע ביוני 1980 במועדון "אמצע הדרך". במקביל החלו חבריה לעבוד על אלבום, שהוקלט הן באולפני טריטון והן בהופעות. שמיר הלחין את כל שירי הלהקה, פרט לשיר "כל זמן זה זמן", שהיה גרסה מחודשת לשיר של שלום חנוך, ובוצע בהופעות כהדרן. על ההפקה המוזיקלית הופקד להב, ואת המילים לשירים כתבו דורי בן זאב, יעקב גלעד, מאיר ויזלטיר, עלי מוהר, אסתר שמיר ויזהר פרונט. בין השירים באלבום הייתה גרסה מחודשת לשיר "כמעט שלא עצוב". בחלק מההופעות השתתף גם איתן גדרון כקלידן, והוא קיבל באלבום קרדיט של סיוע בהפקה.

האלבום "חמסין" יצא לאור ב־1980, במקביל להופעות וללא סינגלים קודמים ברדיו. הן האלבום והן ההופעות נחשבו לכישלון. הלהקה התאפיינה ברוק כבד יחסית, כנגד התדמית של שמיר עד אז כזמר של שירי פופ קלילים כפי שהיה מוכר בלהקת כוורת ובאלבומו המשותף עם אסתר שמיר, והקהל התקשה לקבל את סגנונו החדש. המבקר יוסי חרסונסקי ציין לרעה את סגנונה הכבד של הלהקה ואת עוצמת הצליל החזקה בהופעותיה. מנגד פרסם המבקר יואב קוטנר ביקורת אוהדת על אלבומה של הלהקה, ובה ציין לטובה את סגנון שירתו של שמיר ואת נגינתם של אינגר והלל. בחודשים אוקטובר–דצמבר באותה שנה צעדו במצעדי הפזמונים שירי הלהקה "שורפת את הלב" ו"מה את אומרת", שניהם ללא הצלחה. בעקבות כישלונן המסחרי של ההופעות התפרק ההרכב זמן קצר לאחר מכן.

אינגר והלל השתתפו בנגינה באלבומו הבא של שמיר, "רוקד לקול הבנות", שבו נכללה גם הגרסה המקורית של השיר "כמעט שלא עצוב". ביוני 1994 יצא אלבומה היחיד של הלהקה לראשונה על גבי תקליטור, כחלק מ"סדרת התפוז" של חברת NMC.

ב־9 בדצמבר 2014 נערכה הופעת איחוד חד־פעמית של הלהקה. את מקומו של אינגר, שפרש מאז ממוזיקה, תפס בהופעה זו הבסיסט יוסי פיין.

## קישורים חיצוניים

## הערות שוליים

קטגוריה:שלישיות מוזיקליות ישראליות
קטגוריה:להקות רוק ישראליות
גיגנטורניס

**גיגנטורניס** (שם מדעי: ***Gigantornis***) הוא סוג נכחד של עוף גדול ממשפחת הפלאגאורניתיים אשר חי בתחילת עידן הקנוזואיקון. עוף ימי זה היה בעל מוטת כנפיים של מעל 6 מטר, כפולה מזו של אלבטרוס נודד והוא היה בעל שיניים גרמיות במקורו הארוך. ככל הנראה הוא קרוב רחוק של הברווזים החיים.

המאובנים שלו התגלו בניגריה ושויכו לאמצע תקופת האאוקן. ייתכן שמאובנים אלה היו של דסורניס, עוף דומה שנמצא באנגליה ואולי במעופו מעל האוקיינוס האטלנטי הגיע עד ניגריה וטוגו. העוף הגדול כנראה ניזון מדגים ודיונונים שהוא לכד. 

הוא היה אולי מאבות הפלאגורניס בעל מוטת הכנפיים הדומה, שהיה הגדול ביותר מהפלאגאורניתיים ועופות הים מעולם.

## קישורים חיצוניים

קטגוריה:פלאגורניתיים
קטגוריה:בעלי חיים שחיו באאוקן באפריקה
קטגוריה:מגה-פאונה של הפלאוגן באפריקה
קטגוריה:עופות שחיו באאוקן
קטגוריה:מאובני טקסונים שתוארו ב-1916
פלאגאורניתיים

**פלאגאורניתיים** (שם מדעי: Pelagornithidae) היא משפחת עופות ימיים נכחדת, יחידה בסדרת ה**אודונטופטריגים** (Odontopterygiformes) אשר חיה בין סוף הפלאוקן עד תחילת הפליסטוקן מעל האוקיינוסים השונים.

עופות אלה ידועים בגודלם והם היו בעלי מוטת כנפיים ארוכה, כשהגדולים ביותר מהסוגים פלאגורניס ואוסטאודונטורניס היו בעלי מוטת כנפיים של 6.5-7 מטר ומשקל ל מעל 40 ק"ג. הם דאו מעל האוקיינוס כמו אלבטרוסיים או פרגטיים וחיפשו טרף כמו דיונונים או דגים אותו אולי טמנו בשק כמו של שקנאי. בניגוד לכל עוף מודרני הם היו בעלי שיני עצם לאורך מקורם.

מאובני עופות אלה נחשבים לקשים לזיהוי עקב מבנם הפריך ובעבר רבים מהם נחשבו כמיני אנפות או אפילו עופות מואה ענקיים. כיום הם נחשבים למינים של דמויי-תרנגול הקרובים לאווזאים.

## מיון
* Caspiodontornis
* סייפורניס (Cyphornis)
* דסורניס (Dasornis)
* גיגנטורניס (Gigantornis)
* Macrodontopteryx
* Odontopteryx
* אוסטאודונטורניס (Osteodontornis)
* Palaeochenoides
* פלאגורניס (Pelagornis)
* Pseudodontornis
* Tympanoneisiotes

## קישורים חיצוניים

*
קטגוריה:בעלי חיים שתוארו ב-1888
קטגוריה:טקסונים שתוארו בידי מקס פורברינגר
לנצ'יה אפריליה

**לנצ'יה אפריליה** (באיטלקית: **Lancia Aprilia**) היא מכונית משפחתית מתוצרת יצרנית הרכב האיטלקית **[[לנצ'יה]]** אשר יוצרה בין השנים 1937–1949.

## תצורות "לנצ'יה אפריליה"
* 4 דלתות - סדאן.
* 2 דלתות - קבריולה.

## סדרות "לנצ'יה אפריליה"
* סדרה ראשונה סדאן - 24 בפברואר 1937 - 17 באוגוסט 1939, יוצרו 10,354 יחידות.
* סדרה ראשונה קבריולה - יוצר בין השנים 1937–1939, יוצרו 4,350 יחידות.
* סדרה שנייה סדאן - 18 באוגוסט 1939 - 22 באוקטובר 1949, יוצרו 9,728 יחידות.
* סדרה שנייה קבריולה, יוצר בין השנים 1939–1949, יוצרו 2,252 יחידות.
* סדרה שנייה - (דגם "speciale"), יוצר בין השנים 1940–1943, יוצרו 251 יחידות.
* סדרה שנייה - (דגם "lungo"), יוצר בין השנים 1946–1948, יוצרו 702 יחידות.

## "לנצ'יה אפריליה"
* יוצרו 27,637 יחידות.
* 5 נוסעים (דגם סדאן, 4 דלתות).
* מנוע בנזין.
* מנוע הנעה אחורית.
* דלת אחורית - "דלתות התאבדות" (ציר פתיחת הדלת מנוגד לכיוון הנסיעה).
* מקדם גרר - 0.47.

## תמונות

קובץ:Lancia Aprilia 1937 2.jpg | "לנצ'יה אפריליה", שנת 1937
קובץ:Lancia Aprilia 1939.jpg | "לנצ'יה אפריליה", שנת 1939
קובץ:1939 Lancia Aprilia (4773641465).jpg | "לנצ'יה אפריליה", שנת 1939
קובץ:Lancia Aprilia (10998353756).jpg| "לנצ'יה אפריליה"
קובץ:Bonhams - The Paris Sale 2012 - Lancia Aprilia Saloon - 1938 - 006.jpg | "לנצ'יה אפריליה", שנת 1938
קובץ:1937 Lancia Aprilla - Flickr - tonylanciabeta.jpg | "לנצ'יה אפריליה", שנת 1937
קובץ:Aprilia_1939_comandi.JPG | "לנצ'יה אפריליה" - שרטוט דשבורד כולל לוח מחוונים ומתגי הפעלה
קובץ:Lancia Aprilia 1941 cabriolet a Caltanissetta 15 09 2013 07.JPG | "לנצ'יה אפריליה", שנת 1941 - קבריולה, מבט לתא הנהג
קובץ:Lancia Aprilia 1941 cabriolet a Caltanissetta 15 09 2013 12.JPG | "לנצ'יה אפריליה", שנת 1941 - קבריולה
קובץ:Lancia Aprilia 1941 cabriolet a Caltanissetta 15 09 2013 10.JPG | "לנצ'יה אפריליה", שנת 1941 - קבריולה


## טבלת דגמי לנצ'יה לפי שנים
## ראו גם
* לנצ'יה
* לנצ'יה אוגוסטה

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1937
אפריליה
קטגוריה:כלי רכב איטלקיים
סייפורניס

**סייפורניס** (שם מדעי: ***Cyphornis***) הוא סוג נכחד של עוף ימי קדום ממשפחת הפלאגאורניתיים אשר חי בתחילת תקופת המיוקן. הוא היה קרובם הרחוק של האווזאים אך דמה במראהו לאלבטרוס או לסולה ענקיים. המאובנים שלו התגלו באי ונקובר שבקנדה והוא נחשב בעת גילויו, 1894 לעוף הגדול ביותר שהיה מעולם. מאובנים אפשריים שלו התגלו בפטגוניה, ארגנטינה ותוארכו לתקופת האאוקן או סוף האוליגוקן אך השיוך לא ודאי. הוא קיבל את שמו מהחוקר אדוארד קופ.

הסייפורניס לצד קרוביו היה עוף בעל מוטת כנפיים ארוכה מאוד שעזרה לו לדאות כמו אלבטרוס מעל האוקיינוסים. כמה חוקרים רואים בו טקסון מוטל בספק שלמעשה מאובניו הם מאובני פלאגורניס. הממצאים היחידים שלו כללו מאובנים של זרועות ומפרקים שונים.

## קישורים חיצוניים

קטגוריה:פלאגורניתיים
קטגוריה:בעלי חיים שחיו במיוקן באמריקה הצפונית
קטגוריה:עופות שחיו במיוקן
קטגוריה:מאובני טקסונים שתוארו ב-1894
סראנו (לצ'ה)

**סראנו** (באיטלקית: **Serrano**) היא עיירה ופרציונה בקומונת קרפיניאנו סלנטינו  שבנפת לצ'ה שבמחוז פוליה שבאיטליה.

## גאוגרפיה
העיר נמצאת כ-20 ק"מ מבירת הנפה לצ'ה, כ-160 ק"מ מבירת המחוז בארי וכ-525 ק"מ מבירת המדינה רומא.

## אקלים
הטמפרטורה הממוצעת היא 17 מעלות צלזיוס. החודש הכי חם הוא יולי (30 מעלות צלזיוס). החודש הכי קר הוא ינואר (8 מעלות צלזיוס). כמות המשקעים הממוצעת היא 883 מילימטרים בשנה. חודש נובמבר הוא החודש שיש בו הכי הרבה גשם (186 מ"מ גשם), וחודש אוגוסט הוא החודש שיש בו הכי פחות גשם (17 מ"מ גשם).

## תנועה ותחבורה
העיר ממוקמת ליד הכבישים SP39 ו-SP48.

## חינוך
בסראנו יש גן ילדים, בית ספר יסודי ומשרדים מבוזרים של בית הספר המקיף של קסטריגנו דיי גרסי.

## מוסדות בעיירה
בעיר יש מכון יופי, יקב, ומספר רב של פיצריות, כנסיות, בתי קפה, ברים, בתי מלון, מסעדות ופארקים.

## לקריאה נוספת

* G. Sindico, *Carpignano - Serrano - Stigliano, Frammenti di storia locale nell'ambito della Grecìa Salentina - Mario Congedo Editore, 2018.*
*S. Montinaro, *Cartoguida turistica di Carpignano Salentino e Serrano*, Progetto WBB Wander by Bicycle finanziato dal Programma Interreg Italia-Grecia 2007-2013, Editrice Salentina, 2014.
* E. Bandiera – V. Peluso, *Guida di Carpignano e Serrano. Testimonianze del passato nella Grecia salentina*, Editore Congedo, collana “Guide verdi”, 2008.
* C. Calò – S. Montinaro, *L'uomo: tomoli di terra, pietre di memoria. Paesaggio agrario e società a Carpignano Salentino e a Martano nel ‘700***,** presentazione di [*Biblioteca di Cultura Pugliese, serie seconda*, 163], Martina Franca (Ta), Editore, 2006.
* E. Bandiera, *Carpignano Salentino. Centro, frazione, casali*, Capone Ed., Cavallino 1980.


## קישורים חיצוניים


* 
* 
* 
* 
* 


## הערות שוליים

קטגוריה:פוליה: ערים
קרסנוקוואידה

**קרסנוקוואידה** (בהונגרית: **Krasznokvajda**) הוא כפר קטן במחוז בורשוד-אבאוי-זמפלן שבצפון מזרח הונגריה. 

בקרסנוקוואידה חיו מעט יהודים ובמקום אף היה בית קברות יהודי.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
מריו ברטיני

**מריו ברטיני** (באיטלקית: **Mario Bertini**; נולד ב-7 בינואר 1944) הוא כדורגלן עבר איטלקי ששיחק בעמדת הקשר. במהלך הקריירה שלו, ברטיני שיחק עבור מועדוני כדורגל איטלקים כמו פראטו, אמפולי, פיורנטינה, אינטר מילאנו ורימיני; הוא שותף לתשע עונות במדי אינטר, ואף זכה באליפות הליגה בעונת 1970/71. ברמה הבינלאומית, הוא ייצג את איטליה 25 פעמים בין השנים 1966 ל-1972, ואף הבקיע שני שערים במהלך תקופה זו. כמו כן, הוא היה חלק מסגל הנבחרת האיטלקית שהגיעה עד לגמר מונדיאל 1970.

## קריירה

במהלך קריירת המועדונים שלו הוא שיחק עבור מועדוני כדורגל כמו אמפולי (1963-64), פיורנטינה (1964-68), שבה השלים דאבל כשזכה בשנת 1966 בגביע האיטלקי ובגביע מיטרופה, ובאינטר מילאנו (1968-77), שבה זכה באליפות בעונת 1970/71. בנוסף, הוא זכה באליפות סרייה C כששיחק במדי פראטו בעונת 63–1962. הוא סיים את הקריירה שלו בשנת 1978 בסרייה ב', לאחר ששיחק עונה אחת במדי רימיני.

ברטיני רשם 25 הופעות עבור המדים הלאומיים של נבחרת איטליה בין השנים 1966 ל-1972. הוא לא נכלל בסגל 22 השחקנים של איטליה למונדיאל 1966, אף על פי שהוא ולואיג'י ריבה עדיין הובאו לקמפיין על ידי המאמן האנגלי, אדמונדו פאברי, כדי לצבור ניסיון עם הנבחרת. ברטיני נטל חלק במונדיאל 1970, שבו לבש את החולצה מספר 10, ואף הגיעה עם הנבחרת עד לגמר. בגמר הוא זה שתופקד להצר את צעדיו של פלה, אך זה לא עצר את הנבחרת הברזילאית, מלנצח במשחק 1–4 ולזכות בגביע העולם.

## סגנון המשחק

ברטיני היה קשר הגנתי זריז, שעבד מאוד קשה על המגרש. הוא היה ידוע בשל הסיבולת, החוזק ויכולות התיקול שלו, כשלעיתים שיחק גם כבלם. הוא שיחק בעיקר בתפקיד הקשר, משום שהוא הצליח להשיג את הכדור לאחר תיקול מוצלח ולהתחיל לבנות התקפה של קבוצתו. בנוסף, ברטיני היה ידוע בתור שחקן בעל בעיטה עוצמתית מרחוק ובעל בעיטות מדויקות מפנדלים.

## תארים
;פיורנטינה
* הגביע האיטלקי (1): 1965/66
* גביע מיטרופה (1): 1966

;אינטר
* סרייה א' (1): 1970/71

;פראטו
* סרייה C (1): 1962/63

## קישורים חיצוניים

קטגוריה:קשרי כדורגל איטלקים
קטגוריה:כדורגלני אמפולי
קטגוריה:כדורגלני פיורנטינה
קטגוריה:כדורגלני אינטר מילאנו
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני מונדיאל 1970
קטגוריה:פראטו: כדורגלנים
קטגוריה:איטלקים שנולדו ב-1944
איגוד תעשיית ההקלטות האוסטרלי

**איגוד תעשיית ההקלטות האוסטרלי** (באנגלית: **Australian Recording Industry Association**; בראשי תיבות: **ARIA**) הוא ארגון סחר שמייצג את תעשיית ההקלטות באוסטרליה. באיגוד חברים חברות הקלטות ומפיצים כגון; EMI, פסטיבל רקורדס, ברטלסמן מיוזיק גרופ, סוני מיוזיק, וורנר מיוזיק גרופ ויוניברסל מיוזיק גרופ.

ARIA הוקם ב-1956. איגוד תעשיית ההקלטות האוסטרלי אחראי להכתרת אלבומי/סינגלים זהב, פלטינה או יהלום באוסטרליה.

## רקע
איגוד תעשיית ההקלטות האוסטרלי הוקם בשנת 1956. בנוסף לאיגוד תעשיית ההקלטות האוסטרלי, קמו "ARIA charts" שמטרתן היה לתפקד כמצעדי הפזמונים הרשמיים של אוסטרליה, אשר בהם ידורגו אלבומים, שירים וכדומה.

בנוסף לכך, האיגוד עצמו מורכב מלמעלה מ-100 חברים בסך הכל.

## תעודות על מכירות
ה-ARIA מפעיל מערכת של הענקת פרסים לאלבומים שמכרו מספר רב של עותקים. המערכת החלה ב-1956, כאשר סינגלים ואלבומים שנמכרו בסכום מסוים זכו לתואר של זהב, פלטינה ויהלום. תואר הזהב ניתן על אלבום שנמכר בכ-35,000 עותקים ושיר שנמכר בכ-35,000 עותקים. תואר הפלטינה ניתן על אלבום שנמכר בכ-70,000 עותקים ושיר שנמכר בכ-70,000 עותקים. תואר היהלום ניתן לאלבומים בלבד, וזאת על מכירות של 500,000 עותקים.

נכון לשנת 2019, טיילור סוויפט, אד שירן ואמינם הם שלושת האמנים היחידים שקיבלו את תואר היהלום על אלבום. (סוויפט עם *[[1989]]*, שירן עם *x*, ואמינם עם *[[The Eminem Show]]*)

### מכירות

## קישורים חיצוניים

* 

## הערות שוליים

אוסטרליה
קטגוריה:אוסטרליה: כלכלה
קטגוריה:אוסטרליה: תרבות
תמר לזר

**תמר לזר** (נולדה ב-20 באפריל 1983) היא סופרת ישראלית, זוכת פרס רמת גן לספרות לשנת 2018.

## ביוגרפיה

לזר סיימה בהצטיינות לימודי הוראת ספרות ומקרא בסמינר הקיבוצים ולימדה ספרות ותנ"ך בתיכון. היא מרצה ומלמדת נוער ומבוגרים כתיבה וקריאה ביקורתית ומלווה כותבים בתהליכי היצירה.
לזר הקימה יחד עם בן זוגה, התסריטאי גיא עפרן, את ארט-האוס: בית לכותבות ולכותבים במדבר. אליו מגיעים כותבים וכותבות לעבודת יצירה אינטנסיבית ומקבלים בה ליווי וייעוץ בפרוזה או בתסריטאות מהמארחים.

## יצירה
ספר ביכוריה "**זכרונות של עץ**" של לזר יצא לאור בידיעות ספרים בשנת 2012, וזכה לשבחי הביקורת.

ספרה השני "**[[מצילות]]**" יצא ב-2017 בהוצאתם הפרטית של תמר ובן זוגה, ארט-האוס. הספר זכה בפרס רמת גן לספרות. "מצילות" הוא אף הספר העצמאי הראשון שזוכה בפרס ספרותי מרכזי בישראל.

בגיליון "פטל" מספר 6 הופיע הפרק הראשון מהספר השלישי שעליו לזר שוקדת (נכון ל-2019).

## פרסים
* 2018 - פרס רמת גן לספרות על הספר "מצילות"

## חיים אישיים
לזר מתגוררת במושב צופר שבערבה, יחד עם בן זוגה ושני ילדיה.

לזר החליטה בשנת 2024 בשל המלחמה בישראל להעתיק את מגוריה ולעזוב לאיטליה יחד עם משפחתה. https://www.facebook.com/share/p/Cx51sCifCSR2fWr8/?mibextid=oFDknk

## קישורים חיצוניים

* 

* ירין כץ, ריאיון עם תמר לזר, הסופרת העצמאית הראשונה שזכתה בפרס ספרותי מרכזי, במגזין הספרות "קורא בספרים", 29 במאי 2018
*

## הערות שוליים

קטגוריה:זוכות פרס רמת גן לספרות
קטגוריה:זוכי פרס רמת גן לספרות
קטגוריה:נשות המושב
קטגוריה:סופרות ישראליות
קטגוריה:סופרים ישראלים
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:אנשי המושב
קטגוריה:מועצה אזורית הערבה התיכונה: אישים
קטגוריה:ישראלים שהיגרו לאיטליה
קטגוריה:מהגרים ישראלים
קטגוריה:ישראליות שנולדו ב-1983
קטגוריה:ישראלים שנולדו ב-1983
בראיין וינטרס

**בראיין ג'וזף וינטרס** (באנגלית: **Brian Joseph Winters**; נולד ב-1 במרץ 1952) הוא כדורסלן עבר אמריקאי, אשר שיחק בליגת ה-NBA בין השנים 1974–1983. לאורך הקריירה השתתף פעמיים במשחק האולסטאר של ה-NBA, ורשם ממוצעים כוללים של 16.2 נקודות, 2.6 ריבאונדים ו-4.1 אסיסטים למשחק.

כמו כן שימש וינטרס כמאמן ראשי וכעוזר מאמן בליגות ה-NBA וה-WNBA בין 1984–2013.

## קריירת מכללות
וינטרס נולד וגדל ברובע קווינס שבעיר ניו יורק, ובשנת 1971 החל ללמוד באוניברסיטת קרוליינה הדרומית. כשחקן קבוצת הכדורסל של האוניברסיטה שיתף פעולה עם שחקני ה-NBA לעתיד אלכס אינגליש ומייק דאנליבי, והגיע פעמיים לשלב שמינית גמר טורניר אליפות המכללות ("NCAA Sweet Sixteen") ב-1972 וב-1973. בעונתו האחרונה באוניברסיטה, 1973/1974, הוביל את קלעי קבוצתו עם 20.0 נקודות בממוצע למשחק.

## קריירת משחק
וינטרס נלקח בבחירה ה-12 של דראפט ה-NBA 1974, על ידי לוס אנג'לס לייקרס. לאורך עונת הרוקי שלו קלע 11.7 נקודות בממוצע למשחק, ובסיומה נבחר לחמישיית הרוקיז של העונה.

לקראת עונתו השנייה ב-NBA הועבר וינטרס למילווקי באקס, כחלק מהטרייד ששלח ללייקרס את כרים עבדול-ג'באר. בעונתו הראשונה במילווקי שיפר את תפוקתו ל-18.2 נקודות למשחק, ונבחר לפתוח במשחק האולסטאר לצד חברו לקבוצה בוב דאנדרידג'. בעונת  קבע שיאי קריירה של 19.9 נקודות ו-4.9 אסיסטים למשחק, ונבחר בפעם השנייה והאחרונה בקריירה להשתתף במשחק האולסטאר. בעונתו האחרונה בקריירה, , העפיל עם הבאקס לגמר האזור המזרחי, בו הפסידה הקבוצה מול פילדלפיה 76' בתוצאה 1–4.

בעת פרישתו ניצב וינטרס ראשון ברשימת מובילי הקבוצה באסיסטים (2,479), ושלישי בנקודות (9,743). באוקטובר 1983 הפרישו הבאקס את גופייתו של וינטרס, עם המספר "32".

בשנת 2005 טען מייקל ג'ורדן כי וינטרס הוא "הקלעי הטבעי הטוב ביותר אי פעם", והוסיף כי "שחרור הזריקה שלו היה היפה ביותר".

## קריירת אימון
בין השנים 1984–1986 שימש וינטרס כעוזר מאמן בקבוצת הכדורסל של אוניברסיטת פרינסטון, תחת המאמן פיט קריל. בין השנים 1986–1993 היה עוזרו של לני וילקינס בקליבלנד קאבלירס, ובשתי העונות הבאות עבד עמו בתפקיד דומה באטלנטה הוקס.

לקראת עונת  מונה למאמנה הראשון של ונקובר גריזליס, אשר הוקמה והצטרפה ל-NBA באותה עונה. לאחר כעונה וחצי עם הגריזליס, במהלכן רשמה הקבוצה מאזן שלילי 23–102 (18.4%), פוטר וינטרס מאימון הקבוצה.

בעונת  היה עוזר מאמן בדנוור נאגטס, ובעונת  מונה לעוזר מאמן בגולדן סטייט ווריורס. במהלך עונת  מונה וינטרס למחליפו של מאמן הקבוצה דייב קאונס, ועד סיום העונה רשמו תחתיו הווריורס מאזן שלילי 13–46 (22.0%).

בעונות 2004–2007 אימן את קבוצת אינדיאנה פיבר מליגת ה-WNBA, בה בלטה טאמיקה קאצ'ינגס. ב-4 עונותיו כמאמן הקבוצה רשמה אינדיאנה מאזן כולל של 78 ניצחונות ו-58 הפסדים (57.4%).

בעונת  שימש כעוזר מאמן בשארלוט הורנטס, תחת מייק דנלאפ.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:כדורסלנים אמריקאים
קטגוריה:ניו יורק: כדורסלנים
קטגוריה:כדורסלני אוניברסיטת קרוליינה הדרומית
קטגוריה:בחירות דראפט של לוס אנג'לס לייקרס
קטגוריה:כדורסלני לוס אנג'לס לייקרס
קטגוריה:כדורסלני מילווקי באקס
קטגוריה:משתתפי משחק האולסטאר של ה-NBA
קטגוריה:מאמני כדורסל אמריקאים
קטגוריה:מאמני ונקובר גריזליס
קטגוריה:מאמני גולדן סטייט ווריורס
קטגוריה:כדורסלנים ב-NBA שגופייתם הופרשה
קטגוריה:מאמני ליגת ה-WNBA
קטגוריה:אמריקאים שנולדו ב-1952
פסטיבל קולנוע קיבוצי

**פסטיבל קולנוע קיבוצי (פק"ק)** הוא פסטיבל קולנוע שנתי המוקדש ליוצרים הקולנועיים שחיו וחיים בקיבוץ.

הדיון האמנותי בפסטיבל הוא סביב ההשפעה ההדדית בין יוצר קולנועי לקיבוץ בו גדל או חי.

## אודות הפסטיבל
פסטיבל קולנוע קיבוצי נוצר בשנת 2017 ביוזמת עדי רוזן ואורן תירוש, מאנשי קבוצת חבצלת, כחלק מפעילויות רבות של הקבוצה שנוצרו באותה שנה, שמטרתן עידוד התרבות והאמנות בקיבוצים. בשנתיים הראשונות עמדה מאחורי הפסטיבל קבוצת חבצלת לבדה, כשלתוכן שותפים ארכיון יד יערי, פורום חוקרי הקיבוץ ויד טבנקין. בשנת 2019 חברו ליצירת הפסטיבל גם מועצה אזורית מנשה וקיבוץ גן שמואל.

פסטיבל הקולנוע הקיבוצי מעלה לדיון דילמות של חיים קיבוציים בארץ - חיי שיתוף, שוויון, דמוקרטיה והדדיות - כפי שהם מוצגים בקולנוע, ובמקביל עוסק בשאלה מהי השפעת "המולדת" הקיבוצית על יוצרי הקולנוע שצמחו בה. הפסטיבל עוסק גם בקהילות אחרות שחיות ע"פ ערכים דומים – בישראל ומחוצה לה.

בפסטיבל מוקרנים סרטים במסלולים המשתנים מדי שנה, וכוללים הקרנת סרטים תיעודיים ועלילתיים של יוצרים ותיקים וצעירים, הקרנת סרטים שנוצרו בקיבוצים לצרכים פנימיים שונים והקרנת סרטים שנוצרו על ידי סטודנטים בבתי ספר לקולנוע ותלמידים במגמות קולנוע ותקשורת בתיכונים קיבוציים. בצד הסרטים המוקרנים מתקיימים רבי-שיח בנושאים הקרובים לערכי הפסטיבל, תערוכות אמנות, סדנאות, מופעי מוזיקה, אירועי חוצות ועוד.

הפסטיבל פתוח לקהל הרחב ללא תשלום (לחלק מהסרטים נמכרים כרטיסים במחיר סמלי).

פסטיבל הקולנוע הקיבוצי מתקיים מדי שנה בתחילת האביב.
*הפסטיבל הראשון התקיים בקיבוץ עין שמר, בין ה-31 במרץ ל-1 באפריל 2017
*הפסטיבל השני התקיים בקיבוץ נען, בין ה-22 ל-24 במרץ 2018
*הפסטיבל השלישי התקיים בקיבוץ גן שמואל, בין ה-4 ל-6 באפריל 2019

המנהל אמנותי של הפסטיבל הוא יוצר הסרטים התיעודיים אורן תירוש.

## קישורים חיצוניים
*האתר של פסטיבל קולנוע קיבוצי, באתר המועצה האזורית מנשה
*דף הפייסבוק הרשמי של פק"ק - פסטיבל קולנוע קיבוצי

## הערות שוליים

2019 03
קטגוריה:פסטיבלי קולנוע ישראליים
איניגו מרטינס

**אִינִיגוֹ מַרְטִינֶס בֶּרִידִי** (בספרדית: **Iñigo Martínez Berridi**; נולד ב-17 במאי 1991 באונדרואה שבחבל הבסקים, ספרד) הוא כדורגלן ספרדי המשחק בעמדת הבלם בא-נסר מליגת העל הסעודית. הוא בילה את רוב הקריירה שלו בריאל סוסיאדד, בה שיחק 238 משחקים ואף כבש 17 שערים בכל המסגרות.

## קריירת מועדונים
### ריאל סוסיאדד
מרטינס נולד באנדאורה שבחבל הבסקים שבספרד.
הוא הצטרף למחלקת הנוער של ריאל סוסיאדד מהמועדון שבמקום הולדתו, אאוררה אונדרואה. בעונת 2009/2010 ערך הופעת הבכורה בקבוצת המילואים וסייע לה להעפיל לליגה השלישית תוך שהוא כובש שער אחד ב-23 הופעות.

ב-27 באוגוסט 2011 ערך הופעת בכורה בליגה הספרדית הבכירה, כשהשלים 90 דקות בניצחון 1–2 של הבסקים בחוץ על ספורטינג חיחון באצטדיון אל מולינון. ב-2 באוקטובר כבש שער ליגה ראשון, כאשר עשה זאת מאמצע המגרש בהפסד 1–2 בדרבי הבסקי לאתלטיק בילבאו. הוא עשה זאת שוב ב-27 בנובמבר באותה שנה, כשכבש שער ניצחון בדקה ה-90 על ריאל בטיס במשחק שהסתיים בתוצאה 2–3. באותה עונה הוא קיבע את מעמדו כשחקן הרכב, ובעונה אחריה סייע לקבוצה להעפיל לליגת האלופות.

### אתלטיק בילבאו
ב-30 בינואר 2018 נרכש על ידי אתלטיק בילבאו תמורת 32 מיליון יורו, שהיה סעיף השחרור שלו בריאל סוסיאדד. המעבר עורר סערה בקרב אוהדי ריאל סוסיאדד, מכיוון שהשחקן גדל במועדון וחצה את הכביש ליריבה הגדולה. הסכום ששולם עליו הוא מחצית מהסכום שקיבלה אתלטיק בילבאו ממנצ'סטר סיטי על רכישת הבלם איימריק לאפורט באותו שבוע. ב-4 בפברואר 2018 ערך הופעת בכורה במדי קבוצתו החדשה בהפסד 0–2 לז'ירונה באצטדיון מונטיליבי.

בתקופתו באתלטיק בילבאו ערך 177 הופעות וכבש שמונה שערים.

### ברצלונה
ב-5 ביולי 2023 חתם בברצלונה לשנתיים כשחקן חופשי עם סעיף שחרור של 400 מיליון אירו.

ב-9 באוגוסט 2025 עזב את ברצלונה.

## קריירה בינלאומית
מרטינס ערך את הופעת הבכורה שלו בנבחרת ספרד עד גיל 21 בשנת 2011. כשנה לאחר מכן, הוא זומן על-ידי המאמן לואיס מייה לסגל נבחרת ספרד למשחקים האולימפיים בלונדון.

בקיץ 2013 לקח חלק בסגל הנבחרת הספרדית הצעירה שזכתה באליפות אירופה שנערכה בישראל.

את הופעת הבכורה במדי הנבחרת הבוגרת של ספרד ערך ב-14 באוגוסט 2013, לאחר שנכנס כמחליף במקומו של סרחיו ראמוס, בניצחון במשחק ידידות על אקוודור.

## תארים
;אתלטיק בילבאו
* הסופר קאפ הספרדי: 2020

;ברצלונה
* לה ליגה: 2024/2025
* גביע המלך הספרדי: 2024/2025
* הסופר קאפ הספרדי: 2025

## קישורים חיצוניים

* 

## הערות שוליים

קטגוריה:כדורגלנים בסקים
קטגוריה:כדורגלנים ספרדים
קטגוריה:בלמי כדורגל בסקים
קטגוריה:בלמי כדורגל ספרדים
קטגוריה:כדורגלני ריאל סוסיאדד
קטגוריה:כדורגלני אתלטיק בילבאו
קטגוריה:כדורגלני ברצלונה
קטגוריה:כדורגלני נבחרת ספרד
קטגוריה:כדורגלנים באולימפיאדת לונדון (2012)
קטגוריה:כדורגלני א-נסר
קטגוריה:ספרדים שנולדו ב-1991
אליפות העולם בהחלקה אמנותית על הקרח

**אליפות העולם בהחלקה אמנותית על הקרח** (באנגלית: **World Figure Skating Championships**) היא תחרות שנתית בהחלקה אמנותית על הקרח הנערכת בדרך כלל בחודש מרץ והיא החשובה ביותר בעולם אחרי זו שנערכת במשחקים האולימפיים. לראשונה נערכה האליפות בשנת 1896 בסנקט פטרבורג, רוסיה. התחרות מאורגנת על ידי איגוד ההחלקה הבינלאומי - The International Skating Union–ISU. מדליות מוענקות ב-4 קטגוריות שונות: יחידות, יחידים, זוגות וריקוד זוגות.

## היסטוריה
אלוף העולם הראשון בהחלקה אמנותית על הקרח היה גילברט פוקס מגרמניה. עד לשנת 1906 התחרות הייתה כללית וללא הפרדה מגדרית ובשנת 1902 זכתה במדליית כסף מאדג' סיירס מבריטניה. משנת 1906 החלה תחרות נפרדת לנשים. בשנת 1908 החלה תחרות לזוגות שבתחילה נחשבו למגונות. בשנת 1952 היא חולקה לשתי תחרויות נפרדות זוגות (תרגילים) וריקוד זוגות. רק בשנת 1924 תחרויות לנשים ולזוגות זכו להכרה רשמית רטרואקטיבית כאליפות עולם. בשנת 1930 נערכה לראשונה אליפות העולם מחוץ לאירופה, בניו יורק, ארצות הברית וכל התחרויות נערכו באירוע אחד.

משנת 1960 הוגבלה השתתפותם של מתחרים בתחרות מאותה מדינה ל-3 ספורטאים. משנת 1991 התבטל שלב החובה בתחרויות.

שיטת הניקוד 6.0 הייתה נהוגה עד לשנת 2004 ושונתה בשל שערוריות שיפוט רבות.

במהלך השנים התבטלה אליפות העולם 15 פעמים: בשנים 1915–1921 היא התבטלה בשל מלחמת העולם הראשונה. בשנים 1940–1946 היא התבטלה בשל מלחמת העולם השנייה ובשנת 1961 היא התבטלה לאחר התרסקות טיסה 548 של סבנה שעל סיפונה הייתה כל המשלחת האמריקאית, המאמנים, השופטים ובני משפחותיהם. בשנת 2011 הועברה אליפות העולם מטוקיו למוסקבה בשל רעידת האדמה שפקדה את יפן.

## רשימת הזוכות והזוכים
### יחידות

#### מרבית הזכיות
25px :  26,  10,  9 
25px :  22,  17,  9 
25px :  24,  12, / 8

### יחידים

#### מרבית הזכיות
25px :  25,  22,  15 
25px :  21,  16,  13 
25px :  19,  15, / 13

## יהודים זוכי מדליות באליפויות עולם
### יחידות

### יחידים

### נשים בזוגות

### גברים בזוגות

## להט"בים זוכי מדליות באליפויות עולם
### יחידות

### יחידים

### גברים בזוגות

## קישורים חיצוניים

קטגוריה:החלקה אמנותית על הקרח
החלקה אמנותית על הקרח
כד עם דמות פרש

"**כד עם דמות פרש**" הוא כד שיצרה האמנית הישראלית חוה סמואל.
## תיאור
הכד, שנעשה בעבודה על אובניים ושאיננו מתוארך, מעוצב בצורה של כד מים בעל ידית אחיזה דקה. שפת הכד מעוטרת בפסי צבע ובחזיתו מופיע עיטור של פרש, המצויר במשיכות מכחול חופשיות. הכד הוא דוגמה לעבודות הקדרות של חוה סמואל, שהושפעו מן ההאמנות העממית ומן הארכאולוגיה. כד דומה הוצג בתערוכה של סמואל שהתקיימה בשנת 1960 בגלריה "אטליה 97" בתל אביב-יפו.
הכד הוצג בתערוכה שהתקיימה במסגרת "בסיס בריא ליצירת הדור הצעיר" במסגרת ביאנלה לקרמיקה ישראלית (2004) שנערכה במוזיאון ארץ ישראל והיא נמצאת באוספו של מוזיאון זה.

## הערות שוליים

קטגוריה:קרמיקה ישראלית
קטגוריה:כדים
שופן (מכתש פגיעה)

**מכתש שופן** הוא מכתש פגיעה בקוטב הדרומי של כוכב חמה אשר קרוי על שמו של המלחין והפסנתרן הפולני מהתקופה הרומנטית פרדריק שופן. האיגוד האסטרונומי הבינלאומי הכריז על שמו של המכתש ב-1976. כ-60 ק"מ דרום-מזרחה ממכתש הפגיעה שופן נמצא מכתש הפגיעה וגנר.

## לקריאה נוספת

* 


## קישורים חיצוניים


* 
* Maps of the region with current names of surface features: northern part, southern part
* 
* 
* 
* 


## הערות שוליים

קטגוריה:מכתשי פגיעה על כוכב חמה
ג'ורג'יה מקנזי

**ג'ורג'יה מקנזי** (באנגלית: **Georgia Mackenzie**; נולדה ב-19 במאי 1973) היא שחקנית בריטית.

## ביוגרפיה
מקנזי נולדה בלונדון. אביה העיתונאי קולין מקנזי הוא זה שחשף את שודד הרכבות רוני ביגס בריו. סבתה היא התסריטאית והמפיקה הייזל אדאיר , שיצרה בין השאר את סדרות הטלוויזיה "קומפקט" ו"קרוסרודס".

תפקידיה הבולטים בטלוויזיה כוללים את שרה בקנהם בסדרה "Outlaws" של ה-BBC שהייתה מועמדת לפרס באפט"א, ג'קי האגר בסרט "Hot Money" של רשת ITV, וסאלי לצדו של קריס מרשל בקומדיה הרומנטית "Catwalk Dogs". ב-2002 שיחקה בתפקיד האחות ג'ודי בסדרה הקומית "TLC".

בקולנוע הופיעה מקנזי בתפקיד טרי בסרט "פרנקלין" (2008), בדמות פאולה פונסקה בסרט "מכתבי אהבה" (2002), בתפקיד ג'יין גרהם לצדו של טימותי האטון בסרט "קופסת הקובאק" (2007), ובדמות השפית קאתי קינג בסרט "מלכודת מפלדה" (2009). בסדרה "דרך ווטרלו" של ערוץ BBC1 גילמה מקנזי את ג'ניפר הדלי.

### חיים אישיים
ב-1999 הכירה מקנזי את בעלה, השחקן ריצ'רד קויל, כששיחקו ביחד בסדרה "Up Rising". השניים התחתנו ב-2004, והתגרשו ב-2010.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בריטיות שנולדו ב-1973
קטגוריה:בריטים שנולדו ב-1973
ארץעיר (עמותה)

**ארץעיר** (בעבר: **תור המדבר**) היא עמותה הפועלת לקידום קהילתיות עירונית בפריפריה. העמותה פועלת בשיתוף עם תושבים מקומיים לקידום איכות חיים בעיר על ידי התחדשות עירונית אנושית. העמותה הוקמה ב-2006.

## פעילות
### קהילות עירוניות
העמותה פועלת לקידום חיי קהילה בערים שונות בישראל באמצעות הקמה וליווי של קהילות עירוניות על ידי יצירת קבוצות מקומיות הפועלות בתחומים שונים הקשורים לחיי הקהילה והתרבות ולקידום שינוי חברתי.

הקהילות פועלות להגברת החוסן החברתי, לשימור אוכלוסיות מקומיות ולמשיכת תושבים נוספים.

בעמותה חברות קהילות ממגזרים שונים בחברה הישראלית. אלו מקיימות אורח חיים קהילתי באמצעות מפגשים ואירועים משותפים, ופועלות במרחב המקומי על מנת לייצר שירותים עירוניים שונים בתחומים כמו: חינוך, תרבות, תשתיות ועוד.

### יזמות חברתית
העמותה מלווה יזמים חברתיים בפיתוח מענים חברתיים חדשים בעלי מודל עסקי בר-קיימא. מטרת מיזמים חברתיים-עסקיים אלו היא לתרום להתפתחות כלכלת העיר, ליצור מקומות עבודה חדשים ולפתח שירותים חברתיים לרווחת התושבים.

### תעסוקה
העמותה פועלת בכאמצעות מעורבות קהילתית ושותפויות תלת מגזריות לגיוון תעסוקה בערים. הפעילות באמצעות מרכז לאודר לתעסוקה בנגב, בשותפות JNF ארצות הברית, ומרכזי NETGEV – האבים ליזמות ותעסוקה מרחוק, אשר מטרתם הבאת מקצועות שונים ומגוונים לנגב. כמו כן העמותה מתכללת את מיזם 'עובדים ביחד', ביוזמת הפילנתרופיה והממשלה.

## קישורים חיצוניים
* 
* 
* 

## הערות שוליים

קטגוריה:ישראל: עמותות
קטגוריה:ישראל: ארגונים חברתיים
מכונת תופת (סרט)

**מכונת תופת** (באנגלית: **Cyborg**) הוא סרט אמנויות לחימה אמריקאי משנת 1989 אשר בוים על ידי אלברט פיאון ומככב בו ז'אן-קלוד ואן דאם.

## תקציר העלילה
גיבסון ריקנבקר (ז'אן-קלוד ואן דאם) הוא לוחם שכיר חרב החי בארצות הברית בתקופה פוסט-אפוקליפטית בה מגפה נוראית פרצה אשר גרמה למותם של רוב אוכלוסיית העולם. בניו יורק, גיבסון פוגש אישה בשם פרל פרופט. פרל מגלה לגיבסון שהיא סייבורג אשר נושאת מידע חיוני עבור קבוצת מדענים באטלנטה שעובדים על תרופה למגפה שמאיימת למחוק את המין האנושי. פרל משלמת לגיבסון על מנת שילווה אותה בחזרה לאטלנטה. אף על פי כן, בהמשך פרל נחטפת על ידי כנופיית פורעי חוק, שמונהגת על ידי פנדר טרמולו, שמעוניינת להשיג את התרופה למגישה ולשמור על התרופה לעצמם. הכנופיה מחליטה לקחת את פרל לאטלנטה בעצמם. גיבסון, שמצטרף לאישה צעירה בשם נאדי סימונס, יוצא למרדף אחר פנדר וכנופייתו במטרה להציל את פרל, על מנת למנוע מפנדר וכנופייתו להגיע לאטלנטה, ועל מנת להביס את פנדר שרצח בעבר את בני משפחתו של גיבסון.

## קישורים חיצוניים

קטגוריה:סרטי 1989
קטגוריה:סרטי פעולה אמריקאיים
קטגוריה:סרטי מדע בדיוני אמריקאיים
קטגוריה:סרטים פוסט-אפוקליפטיים
קטגוריה:סרטי אמנויות לחימה
קטגוריה:סרטי מדע בדיוני מ-1989